

**Plean Uile-Éireann um Pailneoirí: Gradam Pailneora na nÚdarás Áitiúil 2022**

**FOIRM IONTRÁLA**

**Ainm an Ghrúpa Bailte Slachtmhara agus an Chontae:**  ...............................................................................................

**Réigiún Bailte Slachtmhara** (de réir mar atá luaite i d’fhoirm iarratais náisiúnta i leith Bailte Slachtmhara): ...............................................

**Catagóir Dhaonra Bailte Slachtmhara (A-H)** (de réir mar atá luaite i d’fhoirm iarratais náisiúnta i leith Bailte Slachtmhara):……………..

**An ndearna do ghrúpa iarratas ar an nGradam Pailneora seo riamh roimhe?**

Rinne……………. Ní dhearna…………………..

Más é ‘Rinne’ an freagra, luaigh an bhliain (na blianta) ina ndearnadh an t-iarratas, le do thoil. ................................................................................................................................................................

**An teagmhálaí ainmnithe sa Ghrúpa Bailte Slachtmhara**: ……………………………………………………………….

**Seoladh Poist**: .......................................................................................................................................

.................................................................................................................................................................

**Uimhir theileafóin**: ........................................**Ríomhphost**:...................................................................

**Cosaint Sonraí**

Daingním go bhféadfar mo chuid mionsonraí teagmhála, mar atá leagtha amach thuas, a úsáid i gcumarsáidí a bhaineann le Gradam na nÚdarás Áitiúil maidir leis an bPlean Uile-Éireann um Pailneoirí. Ní dhéanfar aon fhaisnéis phearsanta a chuirim ar fáil san fhoirm seo a chur ar fáil d’aon tríú páirtithe, ach amháin de réir mar a cheanglaítear le dlí, agus ní úsáideann an tIonad Náisiúnta le Sonraí Bithéagsúlachta agus Oifigigh Oidhreachta/Oifigigh Bhithéagsúlachta na nÚdarás Áitiúil í ach amháin chun na críche ar ina leith a chuir mé ar fáil í. Aon fhaisnéis phearsanta a chuirim ar fáil, déileálfar léi de réir an Rialacháin Ghinearálta maidir le Cosaint Sonraí.

**Cuir tic anseo chun toiliú le próiseáil do chuid sonraí ar mhaithe leis an iarratas seo \_\_\_\_**

**Faisnéis faoi Ghradam Pailneora na nÚdarás Áitiúil & faoin duais-airgead €10,000**

Tá sé mar aidhm ag Gradam Pailneora na nÚdarás Áitiúil spreagadh a thabhairt do ghrúpaí Bailte Slachtmhara gníomhartha pailneoir-bháúla a chur i bhfeidhm ina mbailte agus ina sráidbhailte mar chuid de chomórtas na mBailte Slachtmhara. Tá Beacha Fiáine na hÉireann fíorthábhachtach i dtaca le pailniú ár gcuid plandaí, crann agus glasraí ach tá laghdú ag teacht ar a líon - is amhlaidh an scéal mar go bhfuil laghdú mór déanta againn ar na limistéir inar féidir leo nead a dhéanamh agus ar an méid bia atá ar fáil dóibh faoin tuath. Is é is aidhm don ghradam ná an treocht sin a chur ar mhalairt treo trí spreagadh a thabhairt do ghrúpaí Bailte Slachtmhara bearta simplí pailneoir-bháúla a dhéanamh ina gceantair áitiúla. Tacaíonn Gradam Pailneora na nÚdarás Áitiúil leis an [*bPlean Uile-Éireann um Pailneoirí*](http://www.biodiversityireland.ie/pollinator-plan) agus faightear urraíocht ina leith sin ó Oifigí Oidhreachta & ó Oifigí Bithéagsúlachta na nÚdarás Áitiúil ar fud na hÉireann.

Tá catagóirí an ghradaim, mar aon leis na duaiseanna, liostaithe anseo thíos. Bronnfar gradaim i ngach catagóir ach sin faoi réir critéir shásúla. Chun tuilleadh mionsonraí a fháil, féach [www.TidyTowns.ie](http://www.TidyTowns.ie) nó www.pollinators.ie

|  |  |  |
| --- | --- | --- |
| **Catagóir** | **Baile Mór nó Ionad Uirbeach** | **Sráidbhaile nó Baile Beag** |
| Náisiúnta | €1000 (ceachtar catagóir dhaonra) | |
| An Lár Tíre agus an tOirthear | €1000 | €1000 |
| An tIarthuaisceart agus an tIarthar | €1000 | €1000 |
| An Deisceart agus an Meán-Iarthar | €1000 | €1000 |
| An tOirdheisceart | €1000 | €1000 |
| Gradam don Iarratasóir Nua Is Fearr | €1000 (ceachtar catagóir dhaonra) | |

**Cad iad na cineálacha gníomhaíochtaí atá á lorg againn?**

Is féidir le pobail áitiúla a bheith chun tosaigh i dtaca le cóimheá níos fearr agus níos inbhuanaithe a bhaint amach do phailneoirí agus i dtaca le tuilleadh líonraí gnáthóg pailneoir-bháúil a athbhunú inár dtírdhreach. Tá **doiciméad treorach** ar fáil ina leagtar amach 24 ghníomh ar féidir leat iad a chur i gcrích chun cabhrú le pailneoirí i do phobal áitiúil. Iarrtar ort an t-ábhar sin a léamh nuair a bheidh d’fhoirm iarratais á comhlánú agat. Féach <http://pollinators.ie/communities/> chun cóip dár ndoiciméad treorach dar teideal ‘***Pobail Áitiúla: Gníomhartha chun cabhrú le Pailneoirí’*** a íoslódáil.

Tá sé tábhachtach go mbeidh **cur chuige comhpháirtíochta** ann maidir le tacú le pailneoirí. Molaimid duit a bheith ag obair i gcomhar le d’údarás áitiúil agus le grúpaí eile i do cheantar féin. Iarrtar ort samplaí d’obair den sórt sin a chur ar fáil i d’fhoirm iarratais.

Gheobhaidh tú cuid mhór **acmhainní úsáideacha** ar ár láithreán gréasáin, www.pollinators.ie, lena n-áirítear físeáin, agallaimh le grúpaí buaiteacha Bailte Slachtmhara, agus cuir i láthair, chomh maith le liostaí plandaí pailneoir-bháúla agus cás-staidéir. Tá fáilte romhat aon cheann dár bhfíseáin nó dár gcuir i láthair a chur ar taispeáint, mar chuid de do chruinnithe fíorúla, chun cabhrú le feasacht faoin Plean Pailneoirí a chruthú. Molaimid go mór duit am a chaitheamh ag féachaint ar na hacmhainní ar [www.pollinators.ie](http://www.pollinators.ie). Tá cuid mhór treorach ar fáil, agus í éasca lena húsáid, lena n-áirítear comhairle shonrach d’earnálacha eile, amhail Scoileanna, Gairdíní agus Gnóthaí, agus d’fhéadfadh sé go spreagfadh sé sin smaointe i dtaobh conas is féidir leat deis a chur ar fáil do gach duine i do bhaile nó i do shráidbhaile chun bheith páirteach sna gníomhartha.

**Molaimid go háirithe go mbeidh cur chuige uile-bhaile/uile-shráidbhaile ann, seachas limistéir thionscadail ar leithligh - ó tharla gur bealach níos éifeachtaí é sin chun cabhrú le pailneoirí agus go mbeidh tionchar níos dearfaí aige ar an mbithéagsúlacht.** Ní bhaineann aon chostas leis na gníomhartha fianaise-bhunaithe a mholtar sa Phlean Uile-Éireann um Pailneoirí, sin nó ní bhaineann ach costas íseal leo. Is é atá i gceist leo ná gníomhartha amhail athrú a dhéanamh ar na tráthanna a dhéantar lomadh, crainn agus toim phailneoir-bháúla a phlandáil agus feasacht a mhéadú. Moltar cuid mhór gníomhartha féideartha a chumasaíonn do ghrúpaí na gníomhartha is oiriúnaí dá bpobal a shainaithint. Dá mhéad gníomhartha ar féidir iad a chur i gcrích, is amhlaidh is pailneoir-bháúla a bheidh do cheantar áitiúil.

Is féidir leat **na 10 leid is fearr i leith iarratas a dhéanamh ar an ngradam** a aimsiú anseo <https://www.pollinators.ie/wordpress/wp-content/uploads/2019/03/Tips-on-entering-Tidy-Towns-Pollinator-Award.pdf>

**TREORACHA MAIDIR LE hIARRATAS A DHÉANAMH**

1. **Iarrtar ort cur chuige ‘uile-bhaile/uile-shráidbhaile’ a bheith agat, seachas tionscadal aonair a eagrú in aon ionad amháin.**
2. Comhlánaigh an fhoirm iarratais atá i gceangal leis seo lena chur in iúl dúinn, **gan níos mó ná 3,000 focal a úsáid** **(agus gan níos mó ná 10 leathanach A4 a úsáid)**, conas atá do phobal ag cur gníomhartha pailneoir-bháúla i bhfeidhm.
3. Baineann an fhoirm iarratais le hobair a rinneadh sa tréimhse ó **Mheitheamh 2021 go Meitheamh 2022.**
4. Ní ghlacfar le níos mó ná AON IARRATAS AMHÁIN ó gach grúpa ar leith agus ní mór an t-iarratas a bheith á dhéanamh ag grúpa oifigiúil Bailte Slachtmhara (mar atá comhaontaithe leis an Aonad Naisiúnta Bailte Slachtmhara), ar grúpa é a bhfuil iarratas déanta aige ar chomórtas na mBailte Slachtmhara sa bhliain 2022.
5. Baineann ceisteanna 1 go 7 ar an bhfoirm iarratais go díreach le Gníomhartha **Pailneoir-Bháúla (A-G) de réir mar atá leagtha amach sa doiciméad treorach dar teideal *Pobail Áitiúla*: *Gníomhartha chun cabhrú le pailneoirí***, agus is féidir an doiciméad sin a íoslódáil ó láithreán gréasáin an Phlean um Pailneoirí <http://pollinators.ie/communities/> **Moltar duit an doiciméad sin a léamh go cúramach nuair a bheidh gníomhartha do bhaile á bpleanáil agus nuair a bheidh an fhoirm iarratais seo á comhlánú.** Aithnítear go bhféadfadh sé nach raibh grúpaí in ann an oiread céanna oibre agus is gnách a dhéanamh mar gheall ar shrianta COVID 19.
6. Tugtar pointí i leith gach ceist ar leith san fhoirm iarratais seo. Ní mór gach ceist a fhreagairt agus ní mór an fhoirm seo amháin a úsáid.
7. Ní mór iontráil a dhéanamh i bhfoirm **comhad aonair PDF** (ina bhfuil an fhoirm iarratais, agus do chuid grianghraf agus léarscáileanna leabaithe ann) agus caithfidh méid an chomhaid sin a bheith níos lú ná 10MB.
8. Iarrtar ort léarscáil de do bhaile/shráidbhaile ar leathanach A4 a chur ar fáil, agus suíomhanna gach ceann ar leith de na gníomhartha pailneoir-bháúla a bheidh ann marcáilte uirthi. Glacfar le léarscáil a tarraingíodh de láimh. Toisc an léarscáil a bheith againn is fusa dúinn na gníomhartha pailneoir-bháúla a ndeachthas ina mbun ar fud an bhaile/tsráidbhaile a fheiceáil go soiléir. Ina theannta sin, is ceart an léarscáil a leabú isteach san fhoirm iarratais.
9. Iarrtar ort grianghraif a sholáthar mar chabhair i ndáil le léiriú a thabhairt ar an obair. Ní mór teideal a chur ag gabháil le grianghraif, ní mór iad a dhátú agus ní mór iad a leabú isteach san fhoirm iarratais.
10. Cuir d’iontráil chuig [pollinatoraward@biodiversityireland.ie](mailto:pollinatoraward@biodiversityireland.ie) le ríomhphost agus “**Gradam Pailneora 2022: Ainm do Bhaile/Shráidbhaile”** scríofa isteach i líne an ábhair.
11. Iarrtar ort an mhír thuas maidir le Cosaint Sonraí a léamh agus tic a chur léi.

**Dáta Deireanach:** Dé hAoine an 10 Meitheamh 2022

**Moltóireacht a dhéanamh i leith an Ghradaim:** Painéal moltóirí cuí-cháilithe a mheasúnóidh na hiontrálacha go léir agus áireoidh an painéal sin Oifigigh Oidhreachta agus Oifigigh Bhithéagsúlachta na nÚdarás Áitiúil agus foireann de chuid an Ionaid Náisiúnta le Sonraí Bithéagsúlachta.

**Plean Uile-Éireann um Pailneoirí: Gradam Pailneora na nÚdarás Áitiúil 2022**

**1. Tosaíocht amháin de chuid an Ghradaim Pailneora is ea cosaint a chur ar fáil do na gnáthóga pailneoir-bháúla atá ann cheana féin i do cheantar agus díriú ar an tslí ina mbainistítear na gnáthóga sin.** (Féach Gníomh 1 sna treoirlínte: *Pobail Áitiúla: Gníomhartha chun cabhrú le pailneoirí*). Tabhair 3 shampla, le do thoil, chun a thaispeáint conas atá sé seo á dhéanamh agus luaigh cén fáth gur roghnaíodh na gnáthóga/limistéir sin. Marcáil na 3 limistéar sin ar an léarscáil. ***(10 bpointe)***

**2. Tabhair mionsonraí faoi na hathruithe a rinneadh ar na tráthanna a dhéantar lomadh chun cabhrú le pailneoirí (Gníomhartha 2 go 4).** Tabhair mionsonraí, le do thoil, faoi shuíomhanna lomtha, agus faoi athruithe ar na tráthanna a dhéantar lomadh, agus marcáil na limistéir ar an léarscáil). ***(15 phointe)***

**3. Tabhair mionsonraí faoi aon phlandáil phailneoir-bháúil a soláthraíodh agus a bainistíodh (e.g. plandaí ilbhliantúla, síolrú, síolta dúchasacha a bhailítear go háitiúil) (Gníomhartha 5-11).** Tabhair ainmneacha na bplandaí pailneoir-bháúla go léir agus marcáil na limistéir ina bhfuil siad ar an léarscáil.

***(10 bpointe)***

**4. Tabhair mionsonraí faoi ghnáthóga neadaithe a cuireadh ar fáil do phailneoirí fiáine**, agus marcáil na limistéir ina bhfuil siad ar an léarscáil. (Tá míniú le fáil i nGníomhartha 12 go 15 maidir le conas cré lom a chruthú do bheacha tolltacha agus, chomh maith leis sin, maidir le conas poill a chruthú in adhmad do bheacha a dhéanann nead i gcuasa). Léigh ár dtreoir dar teideal ‘Conas é a dhéanamh: Gnáthóg neadaithe pailneoirí fiáine a chruthú’ ag http://pollinators.ie/resources/

***(10 bpointe)***

**5. Tabhair mionsonraí faoi conas a bhíothas in ann oibriú gan lotnaidicídí a úsáid nó conas a bhíothas in ann úsáid lotnaidicídí a laghdú.** Tabhair mionsonraí, le do thoil, faoi na cainníochtaí a úsáideadh agus faoi mhéid na limistéar, de réir mar is cuí. (Gníomhartha 16-17) **(10 bpointe)**

**6. Tabhair mionsonraí faoin tslí inar méadaíodh feasacht ar phailneoirí i measc an phobail i do cheantar áitiúil agus faoin tslí inar oibríodh ar bhealach comhpháirtíochta leis an údarás áitiúil agus le grúpaí eile. Gníomh 21).** Má úsáideann do ghrúpa meáin shóisialta, tabhair naisc le Facebook nó le Twitter. **(10 bpointe)**

**7. An bhfuil tionchar na hoibre á thomhas (Gníomhartha 22 go 23)?**

**7a**. An bhfuil do chuid láithreán pailneoir-bháúil curtha isteach sa chóras mapála ar líne ar a dtugtar ‘Actions for Pollinators’? Tá an córas mapála sin an-tábhachtach i dtaca le cabhrú linn rianú a dhéanamh ar an méadú ar an méid bia agus foscaidh atá ar fáil do phailneoirí ar fud an oileáin (féach <https://pollinators.biodiversityireland.ie/>) ***(5 phointe)***

Tá……….. Níl………….

**7b.** An bhfuil páirt á glacadh agat i Scéim Faireacháin Bumbóg an Ionaid Náisiúnta le Sonraí Bithéagsúlachta? (féach <http://www.biodiversityireland.ie/record-biodiversity/surveys/>). ***(5 phointe)***

Tá………. Níl………….

**8. Cad iad na chéad TRÍ thosaíocht eile nó na chéad TRÍ thionscadal eile ar son pailneoirí a rachaidh tú ina mbun sa bhliain atá romhainn? *(5 phointe)***

**9.** Cuir **ghrianghraif a bhfuil teidil ag gabháil leo** ar fáil ar fud an iarratais, le do thoil chun léiriú a dhéanamh an obair atá déanta ***(10 bpointe)***

An bhfuil grianghraif ann: ……………..

10. Iarrtar ort **léarscáil** de do bhaile/shráidbhaile ar leathanach A4 a chur ar fáil, agus suíomhanna gach ceann ar leith de na gníomhartha pailneoir-bháúla a bheidh ann aibhsithe uirthi. Toisc an léarscáil a bheith againn is fusa dúinn na gníomhartha pailneoir-bháúla a ndeachthas ina mbun ar fud an bhaile/tsráidbhaile a fheiceáil go soiléir. ***(10 bpointe)***

An bhfuil léarscáil ann: ……………………

*Tá feidhm ag Téarmaí agus Coinníollacha na mBailte Slachtmhara.*